《题刘中云海蓬莱轩》
明代·程本立

谁信刘郎是谪仙，行轩不减洞中天。蛟龙嘘气成楼阁，岛屿余中见市廛。

鹤到诗坛通远信，人凭棋局惜流年。卜居自爱三山好，赢得烟中满目前。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。